Gátlisti fyrir nýtt starfsfólk

Áður en nýr starfsmaður tekur til starfa skal huga að eftirfarandi

Ákvarða hvenær nýr starfsmaður hefur störf.

Tilnefna einhvern ákveðinn til að taka á móti nýjum starfsmanni.

Tilnefna leiðbeinanda sem fer yfir starfslýsingu og verkefni nýs starfsmanns með honum.

Upplýsa annað starfsfólk um komu nýs starfsmanns, hvert starf hans og verkefni eru og hvar hann muni starfa. Tryggja að þeir sem eiga hlutverki að gegna í móttökuferlinu viti til hvers er ætlast af þeim.

Tryggja að starfsstöð nýs starfsmanns sé tilbúin áður en hann hefur störf (t.d. tölva, sími, skrifborð, skrifborðsstóll, vinnufatnaður, þrif á starfsaðstöðu ef þess þarf, o.s.frv.).

Tryggja aðgengi nýs starfsmanns að viðeigandi tölvukerfum og húsnæði (lykilorð og netfang) og útbúa lykla og/eða starfsmannaskírteini.

Hafa tiltæk viðeigandi gögn fyrir nýjan starfsmann, s.s. ráðningarsamning, starfslýsingu, starfsmannahandbók, gæðahandbók, o.s.frv.

Ganga úr skugga um að öll gögn hafi skilað sér frá nýjum starfsmanni, t.d. tilkynning um nýtingu persónuafsláttar, bankaupplýsingar, próf-, réttindaskírteini ef við á.

Á fyrsta vinnudegi nýs starfsmanns skal tryggja eftirfarandi

Taka á móti starfsmanni og sýna starfsstöð hans og vinnuumhverfi.

Kynna starfsmann fyrir samstarfsfólki og stjórnendum.

Upplýsa um starfsaðstöðu m.a. staðsetningu mötuneytis, salernis, fundaraðstöðu, kaffistofu, stimpilklukku og aðgengi að skrifstofuvörum.

Afhenda starfsmanni starfsmannahandbók og önnur viðeigandi gögn.

Fara yfir öryggisatriði með starfsmanni, t.d. hvar slökkvitæki eru staðsett, staðsetningu neyðarútganga og hvar sjúkrakassa er að finna. Fara yfir rýmingaráætlun stofnunar. Öryggisnámskeið ef viðeigandi.

Fara yfir notkun síma- og tölvukerfis með starfsmanni.

Ef viðeigandi, upplýsa starfsmann um hvar geyma má persónulega muni.

Fara yfir ráðningarsamning, starfskjör og önnur hlunnindi eftir því sem við á.

Kynna starfsmann fyrir fóstra sínum og fara sameiginlega yfir tilhögun þeirra samstarfs.

Gátlisti vegna innihalds nýliðakynningar (reglur, umgjörð og starfshættir)

Fara yfir lögbundið hlutverk stofnunar, markmið með starfseminni, skipurit og framtíðarsýn.

Kynna starfsmanni viðeigandi stefnur stofnunar.

Kynna starfsmanni starfsmannahandbók stofnunar.

Upplýsa starfsmann um starfsmannafélag (ef viðeigandi).

Fara yfir reglur um notkun á síma- og tölvukerfum stofnunar.

Kenna starfsmanni að nota önnur tæki, s.s. ljósritunarvél, prentara, kaffivél, o.s.frv.

Fara yfir skjalavistunarkerfi stofnunar.

Fara yfir reglur um vinnutíma, hvíldartíma, yfirvinnu, launakerfi, orlof, orlofsgreiðslur og hvert tilkynna skal um veikindi eða fjarveru starfsmanns.